open-index/open-wikipedia-markdown huggingface dataset:
Róbert Madej

JUDr. **Róbert Madej**, PhD. (* 3. január 1981, Zvolen) je advokát a bývalý slovenský politik. Bol poslancom Národnej rady Slovenskej republiky a dve volebné obdobia predsedom Ústavnoprávneho výboru NR SR.

Róbert Madej vyhral v roku 2002 súťaž strany SMER o poslanca, ktorú vyhlásila táto strana pre študentov vysokých škôl. Dostal sa tak na kandidátku strany a bol aj zvolený za poslanca NR SR vo volebnom období 20022006 za SMER, ktorý od 1. januára 2005 pôsobí pod názvom SMER – sociálna demokracia.

V rokoch 20022006 bol členom Ústavnoprávneho výboru NR SR. V rokoch 20062010 bol členom Výboru pre sociálne veci a bývanie, Mandátového a imunitného výboru NR SR a Výboru na preskúmavanie rozhodnutí NBÚ. V jeho treťom volebnom období 20102012 bol členom Ústavnoprávneho výboru NR SR. V období 20122016 sa stal po prvýkrát predsedom Ústavnoprávneho výboru NR SR a členom Výboru na preskúmavanie rozhodnutí NBÚ. Vo volebnom období 20162020 sa opätovne stal predsedom Ústavnoprávneho výboru NR SR a členom Výboru na preskúmavanie rozhodnutí NBÚ.

V roku 2004 ukončil magisterské štúdium na Právnickej fakulte Univerzity Komenského v Bratislave. V roku 2013 ukončil doktorandské štúdium na Právnickej fakulte Univerzity Pavla Jozefa Šafárika v Košiciach.

Od júna 2006 do apríla 2018 bol členom predsedníctva strany SMER – sociálna demokracia.

Pôsobí ako advokát, zapísaný v zozname advokátov Slovenskej advokátskej komory (od 1. 1. 2008).

## Referencie

## Externé odkazy

Kategória:Osobnosti zo Zvolena
Kategória:Slovenskí politici
Kategória:Slovenskí advokáti
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Absolventi Právnickej fakulty Univerzity Komenského v Bratislave
Kategória:Absolventi Právnickej fakulty Univerzity Pavla Jozefa Šafárika
Píla (okres Pezinok)

**Píla** (hist. slov. Píly) je obec na Slovensku v okrese Pezinok.

## Polohopis
Obec Píla sa tiahne po stranách cesty Častá – Píla v dĺžke asi 2 km. Táto cesta odbočuje z cesty v smere Častá – Pezinok v časti „Píla – Lindava (rázcestie)“.
Píla sa nachádza v Chránenej krajinnej oblasti Malé Karpaty na JJV–nej okrajovej časti Malých Karpát. 

### Ulice
Hlavná, Podhorská.

### Vodné toky
* Gidra 

## Politika
### Obecné zastupiteľstvo
Starostom je od roku 2010 pán Mgr. RNDr. Ing. Radovan Mičunek PhD.

**Poslanci OZ (2010-2014):* Marta Koleková, Daniela Kschillová, Katarína Kučerová, Mgr. Filip Pudmarčík, PaedDr. Zuzana Vaňkova.
**Poslanci OZ (2014-2018):* Ing. Magdaléna Danihelová, Mária Jurišová, Iveta Koleková, Mgr. Filip Pudmarčík, PaedDr. Zuzana Vaňkova.
**Poslanci OZ (2018-2022):* Jana Herchlová, Peter Nemček, Mgr. Filip Pudmarčík, Ing. Emil Seneš.

## Pamiatky
*Kostol Navštívenia Panny Márie
*Hrad Červený Kameň

#### Kostol Navštívenia Panny Márie
Filiálny kostol sa nachádza uprostred obce. Je zasvätený Navštíveniu Panny Márie. Pôvodný kostol bol postavený niekedy koncom 17. storočia. V roku 1744 bol opravovaný. Dnešný kostolík pochádza z roku 1822. V tomto roku bol aj benedikovaný Jozefom Balkom, budmerickým farárom a dekanom. V roku 1870 bol kostol opravovaný nákladom papiernického majstra Karola Vojtseliho. V roku 1935 bol poškodený požiarom. Opravil sa, pričom bola zhotovená nová strecha.

Posledná rekonštrukcia kostola sa uskutočnila v rokoch 2001 - 2002, kedy bola postavená nová vežička, nanovo bola vybudovaná chórová časť a celý kostol bol zvonku a zvnútra vymaľovaný.

Kostol je polygonálne uzavretý so zaklenutou valenou klenbou. V štítovom priečelí má menšiu ihlanovitú vežu. Vizitácie spomínajú zariadenie kostola. V roku 1713 bol v kostole „Pila sub Arce“ kalich, paténa, kazula, alba, purifikátorium, korporál, velum atď. Vizitácia z roku 1811 spomína obraz – kópiu Panny Márie Regensburgskej. Povesť spomína, že istý panský poľovník raz do tohto obrazu strieľal, načo onedlho oslepol. Miesta otvorov od striel boli do roku 1892 viditeľné.

## Školstvo
V obci sa nachádza materská škola. Spádová základná škola sa nachádza v susednej obci Častá.

## Referencie

## Iné projekty

## Externé odkazy
* 


Kategória:Obce okresu Pezinok
Mária Majdová

**Mária Majdová** (* 28. október 1973, Martin) je bývalou poslankyňou Národnej rady Slovenskej republiky. V rokoch 2003 - 2007 bola tiež predsedníčkou mládežníckej organizácie KDH - KDMS.

Mária Majdová pracovala do októbra 2002 ako zdravotná sestra vo fakultnej nemocnici v Martine. Po parlamentných voľbách v roku 2002, v ktorých kandidovala na 19. mieste kandidátnej listiny KDH nastúpila ako náhradníčka na neuplatňovaný mandát poslanca Martina Fronca vo volebnom období 2002-2006. Bola členkou Výboru NR SR pre zdravotníctvo a Výboru NR SR pre obranu a bezpečnosť. V roku 2003 mala pri Senci autonehodu, vyviazla bez zranení. Súbežne s poslaneckým mandátom bola predsedníčkou KDMS.

V voľbách v roku 2006 neúspešne kandidovala na kandidátke KDH do parlamentu zo 17. miesta, po odchode skupiny poslancov okolo Vladimíra Palka vystúpila v roku 2008 z KDH a stala sa hovorkyňou novej strany KDS.

## Referencie


Kategória:Osobnosti z Martina
Kategória:Slovenské zdravotné sestry
Kategória:Slovenské političky
Kategória:Politici KDS
Kategória:Poslanci NR SR (2002 – 2006)
Očkáň prstovkový

**Očkáň prstovkový** (*Erebia medusa*) je motýľ čeľade očkáňovité (*Satyridae*).

## Iné projekty

Kategória:Očkáňovité
Zuzana Martináková (politička)

**Zuzana Martináková** (* 5. máj 1961, Púchov) je  slovenská politička, novinárka a bývalá predsedníčka Slobodného fóra. Dnes pracuje ako moderátorka v TV Pravda.

## Profesionálna kariéra
Vyštudovala slovenčinu a francúzštinu na Filozofickej fakulte Univerzity Komenského v Bratislave. Od r. 1988 pôsobila v Slovenskom rozhlase a od roku 1993 pracovala v slovenskej redakcii BBC. 

## Politická kariéra
Do politiky vstúpila po tretej materskej dovolenke, keď ju do vznikajúcej SDKÚ odporúčal poslanec Ivan Šimko. Neskôr sa stala podpredsedníčkou SDKÚ a napokon aj Národnej rady SR. Zuzana Martináková bola poslankyňa NR SR vo volebnom období 20022006 (bola členka Výboru NR SR pre sociálne veci a bývanie).
## Slobodné fórum
Na začiatku roka 2004 opustila SDKÚ a rezignovala na svoju ústavnú funkciu, aby založila nový politický subjekt Slobodné fórum. V roku 2004 o jeden hlas zvíťazila nad svojím protikandidátom Ivanom Šimkom a stala sa prvou predsedníčkou SF. V parlamentných voľbách v roku 2006 sa Slobodné fórum nedostalo do parlamentu (získalo len 3,47% hlasov voličov, potrebných bolo minimálne 5%).

27. septembra 2008 oznámila svoju kandidatúru v nadchádzajúcej voľbe prezidenta na návrh Republikovej rady Slobodného fóra, ktorá sa uskutočnila v Košiciach. V prvom kole voľby prezidenta  21. marca 2009 sa umiestnila na štvrtom mieste a získala 5,12 % hlasov.

## Súkromný život
Z prvého manželstva má syna Michala a Juraja. S druhým manželom, bývalým novinárom Mariánom Bednárom, ktorý bol riaditeľ Sekcie komunikácie Kancelárie prezidenta SR Gašparoviča, má syna Tomáša. 

## Referencie

## Iné projekty
 

Kategória:Osobnosti z Beluše
Kategória:Osobnosti z Púchova
Kategória:Absolventi Filozofickej fakulty Univerzity Komenského v Bratislave
Kategória:Slovenskí novinári
Kategória:Politici SDKÚ
Kategória:Politici SF
Kategória:Poslanci NR SR (2002 – 2006)
Kategória:Kandidáti na prezidenta Slovenskej republiky (2009)
Kategória:Predsedovia slovenských politických strán
Kategória:Slovenské političky
Píla

**Píla** môže byť:
* nástroj na ručné pílenie, pozri píla (nástroj)
* stroj na pílenie, pozri píla (stroj)
* závod so strojmi na pílenie a spracovanie dreva, pozri píla (závod)
* názov viacerých obcí na Slovensku
** v okrese Lučenec, pozri Píla (okres Lučenec)
** v okrese Pezinok, pozri Píla (okres Pezinok)
** v okrese Žarnovica, pozri Píla (okres Žarnovica)
* osada v okrese Spišská Nová Ves, pozri Píla (okres Spišská Nová Ves)
* ulica v Ľubochni, pozri Píla (Ľubochňa)
Libuša Martinčeková

**Libuša Martinčeková** (* 18. september 1960) bola poslankyňou Národnej rady Slovenskej republiky.

Libuša Martinčeková bola zvolená za poslanca NR SR vo volebnom období 2002-2006 za SDKÚ. Bola členkou Výboru NR SR pre 
životné prostredie a ochranu prírody.
 

Kategória:Narodenia v 1960
Kategória:Slovenské političky
Kategória:Politici SDKÚ
Kategória:Poslanci NR SR (2002 – 2006)
Petra Masácová

**Petra Masácová** (* 4. december 1973, Bratislava) bola poslankyňou Národnej rady Slovenskej republiky vo volebnom období 2002-2006.

## Profesionálna kariéra
* 1992 - 2000 - magisterské štúdium na Filozofickej fakulte Univerzity Komenského v Bratislave - odbor tlmočenie a preklad, špecializácia nemecký jazyk, anglický jazyk,
* 2007-2010 - bakalárske štúdium na Fakulte managementu Univerzity Komenského v Bratislave - odbor manažment
* 1993 - 1996 - Slovenská televízia Bratislava, asistentka produkcie,
* február - október 1998 - Slovenská demokratická koalícia, tlačové oddelenie - volebná kampaň,
* november 1998 - október 2002 - Kancelária predsedu vlády SR, tajomníčka predsedu vlády SR,
* október 2002 - január 2006 - poslankyňa NR SR,
* február 2006 - apríl 2007 - rodičovská dovolenka,
* máj 2007 - august 2008 - Dopravný podnik Bratislava, a.s. - poradkyňa podpredsedu predstavenstva, vedúca Oddelenia stratégie a rozvoja
* september 2008 - jún 2010 -  asistentka poslanca NR SR
* máj 2010 - august 2010 - programový manažér, odbor INTERACT - VÚC Bratislavský kraj
* od september 2010 -  riaditeľka odboru INTERACT - VÚC Bratislavský kraj
## Politická kariéra
* 20002015: členka SDKÚ-DS,
* 20002006: Miestny zväz SDKÚ-DS Bratislava – Nové Mesto, podpredsedníčka,
* 20002008: Združenie mládeže SDKÚ „Nová Generácia“,
* 20002006: Združenie mládeže SDKÚ-DS „Nová Generácia“, členka predsedníctva za školskú politiku,
* 20022010: poslankyňa Miestneho zastupiteľstva Bratislava – Nové Mesto, členka Komisie školstva,
* 20102014: poslankyňa Obecného zastupiteľstva obce Chorvátsky Grob,
* 20032010: členka predsedníctva Združenia žien SDKÚ-DS,
* 20052010: tajomníčka Združenia žien SDKÚ-DS,
* 20072010: členka Komisie pre školstvo a vzdelávanie pri Mestskom zastupiteľstve hl. mesta SR Bratislavy.

## Volebné obdobie 2002 - 2006
* 15. október 2002 - poslankyňa NR SR za SDKÚ ako náhradníčka za poslanca Ivana Šimka, ktorý svoj mandát na začiatku volebného obdobia neuplatnil,
* neskôr za neuplatňovaný mandát poslanca Juraja Lišku,
* členka Výboru NR SR pre európske záležitosti,
* október 2002 – máj 2004 - pozorovateľka v Európskom parlamente,
* október 2002 - júl 2004 - členka delegácie NR SR v Parlamentnom zhromaždení NATO,
* október 2002 - november 2004 - členka Zahraničného výboru. 
* 1. február 2006 - poslanecký mandát jej zanikol potom ako Juraj Liška podal demisiu na funkciu ministra obrany a uplatnil si znovu svoj poslanecký mandát

## Externé odkazy
* Petra Masácová na stránke SDKÚ
* vlastná stránka

Kategória:Narodenia v 1973
Kategória:Slovenské političky
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Overovanie modelov

**Overovanie modelov** alebo **model checking** je automatizovaná metóda formálnej verifikácie paralelného systému s konečným počtom stavov. Kontroluje sa, či zadaný model vyhovuje špecifikácii. Model sa zadáva ako systém prechodov stavov, kde vrcholy sú stavy, a postupnosť prechodov predstavuje vykonávanie správania sa modelu. Špecifikácia systému sa zadáva formulami temporálnej logiky. Výsledkom verifikácie je odpoveď na otázku, či model spĺňa špecifikáciu. Ak nie, je k dispozícii protipríklad (counter-example), ktorý predstavuje postupnosť prechodov, ktoré vedú k nedodržaniu konkrétnej temporálnej formule. Táto metóda kontroluje celý stavový priestor modelu a dokáže odhaliť množstvo zákerných chýb, ktoré su neodhaliteľné pri simulácii a testovaní.

Kategória:Informatika
Miroslav Maxon

**Miroslav Maxon** (* 16. máj 1951, Bratislava) je slovenský politik, bývalý minister financií SR a bývalý poslanec Národnej rady Slovenskej republiky.

Miroslav Maxon je ženatý, s manželkou Veronikou majú dcéry Luciu a Adelu.

## Profesionálna kariéra
* 1977 - absolvoval Vysokú školu poľnohospodársku v Nitre
* 1977 - 1992 - Jednotné roľnícke družstvo v Trenčíne-Zámostí, ekonóm, neskôr predseda
* 1992 - 1994 - Ministerstvo poľnohospodárstva, neskôr pôdohospodárstva SR, riaditeľ sekretariátu ministra, vedúci úradu ministerstva

## Stranícka kariéra
* 1990–1992 – Československá strana poľnohospodárska
* od 1993 - podpredseda Roľníckej strany Slovenska (RSS)
* november 1997 - RSS sa zlúčila s Hnutím poľnohospodárov SR (HP SR) a vytvorili Novú agrárnu stranu (NAS). Miroslav Maxon v nej zastáva funkciu podpredsedu pre ekonomiku. 
* júl 1998 - Nová agrárna strana zanikla zlúčením s Hnutím za demokratické Slovensko a Miroslav Maxon sa stal členom HZDS, v roku 2003 bola strana premenovaná na ĽS-HZDS
* jún 2005 - vystúpil z ĽS-HZDS po sporoch s vedením strany a po jeho kritike údajne zmanipulovaných volieb podpredsedov strany na sneme v Prešove
* 2005 - člen Hnutia za demokraciu (HZD)
* 2006 - volebný líder Hnutia za demokraciu v predčasných parlamentných voľbách

## Politická kariéra
* 1994 - 1998 - poslanec Národnej rady SR za koalíciu Hnutie za demokratické Slovensko a Roľnícka strana Slovenska, predseda výboru pre financie, rozpočet a menu NR SR
* 14. január 1998 - 30. október 1998 - minister financií SR
* 1998 - 2002 - poslanec NR SR za HZDS
* 2002 - 2006 - poslanec NR SR za HZDS. Bol predsedom Výboru NR SR pre pôdohospodárstvo. Po vystúpení z ĽS-HZDS bol 21. júna 2005 na návrh jeho bývalej strany z funkcie predsedu výboru odvolaný a zostal naďalej členom výboru.

Kategória:Narodenia v 1951
Kategória:Slovenskí politici
Kategória:Politici RSS
Kategória:Politici NAS
Kategória:Politici ĽS-HZDS
Kategória:Osobnosti z Bratislavy
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Ministri financií Slovenskej republiky
Kategória:Absolventi Slovenskej poľnohospodárskej univerzity v Nitre
Columbia (Južná Karolína)

thumb|Kapitol
thumb

**Columbia** je hlavné mesto štátu Južná Karolína v USA.

Na ploche 34 650 ha žije 129 272 obyvateľov (2010).

## Osobnosti mesta
* James Mark Baldwin (* 1861 – † 1934), psychológ a filozof
* Stanley Donen (* 1924), režisér a choreograf
* Charles Frank Bolden (* 1946), astronaut a generál 
* Kristin Davisová (* 1965), herečka a producentka

## Partnerské mestá
*  Čeľabinsk, Rusko
*  Kaiserslautern, Nemecko
*  Kluž, Rumunsko
*  Plovdiv, Bulharsko

## Pozri aj
* Hlavné mestá štátov USA

## Iné projekty

## Externé odkazy
* Oficiálna stránka

Kategória:Hlavné mestá štátov USA
Kategória:Mestá v Južnej Karolíne
Columbia Pictures

**Columbia Pictures** je americká produkčná spoločnosť, založená v roku 1918 ako **CBC Film Sales Corporation**, patrí do skupiny Columbia TriStar Motion Picture Group, ktorú vlastní Sony Pictures Entertainment.

## Iné projekty

Kategória:Filmové produkčné podniky USA
Columbia (rieka)

**Columbia** () je rieka v Kanade a Spojených štátoch amerických. Vyteká z jazera Columbia a ústi do Tichého oceánu.

## Referencie

## Iné projekty

Kategória:Rieky v USA
Kategória:Rieky v Britskej Kolumbii
Kategória:Rieky v Oregone
Kategória:Geografia Washingtonu
Kategória:Medzinárodné rieky v Severnej Amerike
Kategória:Rieky v Skalnatých vrchoch
Jozef Miklušičák

**Jozef Miklušičák** (* 8. marec 1955, Námestovo) je slovenský kresťanskodemokratický politik. Bol poslancom Národnej rady Slovenskej republiky za stranu KDH v dvoch volebných obdobiach. 

Jozef Miklušičák bol ako poslanec zvolený za KDH v parlamentných voľbách v roku 1994. Následne opäť nastúpil ako náhradník na zaniknutý mandát poslankyne Anny Záborskej po jej zvolení do Európskeho parlamentu vo volebnom období 20022006. Bol členom Ústavnoprávneho výboru NR SR a Osobitného kontrolného výboru NR SR na kontrolu činnosti SIS. V septembri 2004 zrazil v obci Zákamenné opitého chodca, ktorý mal 2,75 promile alkoholu v krvi.

V komunálnych voľbách v roku 2006 Miklušičák neúspešne kandidoval na post primátora mesta Námestovo s podporou KDH. Získal 74 hlasov (2,75 %), čím skončil na treťom mieste spomedzi piatich kandidátov a nebol zvolený.

## Referencie


Kategória:Narodenia v 1955
Kategória:Slovenskí politici
Kategória:Politici KDH
Kategória:Poslanci NR SR (1994 – 1998)
Kategória:Poslanci NR SR (2002 – 2006)
Columbia (Missouri)

thumb|Columbia
**Columbia** je mesto v štáte Missouri v USA. Nachádza sa prakticky v strede spojnice medzi St. Louis a Kansas City. Podľa sčítania obyvaleľstva v roku 2000 malo mesto 84 531 obyvateľov. 

## Partnerské mestá
*  Kutaisi, Gruzínsko
*  Mattō, Japonsko
*  Sibiu, Rumunsko
*  Suncheon, Kórejská republika

## Iné projekty

## Externé odkazy
* Oficiálna stránka 
* Oficiálna stránka turistickej kancelárie

Kategória:Mestá v Missouri
Pavol Minárik

RNDr. **Pavol Minárik** (* 25. jún 1957, Bratislava† 10. marec 2018, Bratislava) bol poslancom Národnej rady Slovenskej republiky.

Pavol Minárik bol zvolený za poslanca NR SR vo volebnom období 20022006 za KDH. Bol podpredsedom Výboru NR SR pre financie, rozpočet a predsedom poslaneckého klubu KDH. Vo voľbách v roku 2006 bol opätovne zvolený do národnej rady a bol zvolený za predsedu Výboru NR SR pre kultúru a médiá a člena Výboru pre nezlučiteľnosť funkcií. 21. februára 2008 oznámil Minárik, spoločne s Vladimírom Palkom, Rudolfom Bauerom a Františkom Mikloškom odchod z KDH. Zároveň vystúpil z poslaneckého klubu KDH a zaradil sa medzi nezávislých poslancov a vzdal sa funkcie člena Výboru pre nezlučiteľnosť funkcií. V júni 2008 bol odvolaný z funkcie predsedu Výboru pre kultúru a médiá.

Pavol Minárik sa stal členom prípravného výboru novej politickej strany Konzervatívni demokrati Slovenska, ktorá bola zaregistrovaná na ministerstve vnútra 22. júla 2008.

## Iné projekty

## Referencie

Kategória:Slovenskí politici
Kategória:Politici KDH
Kategória:Politici KDS
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Osobnosti z Bratislavy
Andrej Hajduk

**Andrej Hajduk** (* 24. apríl 1948, Zemplínsky Branč) je bývalým poslancom Národnej rady Slovenskej republiky.

Andrej Hajduk bol poslancom NR SR vo volebnom období 20022006 za KDH. Bol členom
Výboru NR SR pre nezlučiteľnosť funkcií a Výboru NR SR pre pôdohospodárstvo.

Kategória:Narodenia v 1948
Kategória:Slovenskí politici
Kategória:Politici KDH
Kategória:Poslanci NR SR (2002 – 2006)
Peter Miššík

JUDr. **Peter Miššík** (* 19. marec 1958, Nitra) bol poslancom Národnej rady Slovenskej republiky.

Po štúdiu na gymnáziu v Nitre absolvoval v roku 1981 štúdium na Právnickej fakulte Univerzity Komenského v Bratislave. V rokoch 1981 - 90 pôsobil ako právnik Cestných stavieb Nitra, od januára 1990 krajský tajomník, od októbra 1990 ako ústredný tajomník DS, od mája 1991 jej výkonný predseda. V rokoch 1992 - 1998 bol mimo politiky.

Peter Miššík bol zvolený za poslanca NR SR vo volebnom období 2002-2006 za SDKÚ. V danom období bol rovnako ako v nasledujúcom volebnom období v rokoch 2006 - 2010 podpredsedom Ústavnoprávneho výboru NR SR a členom Mandátového a imunitného výboru NR SR, vo voľbách v roku 2010 do NR SR zvolený nebol.

Kategória:Narodenia v 1958
Kategória:Slovenskí politici
Kategória:Slovenskí právnici
Kategória:Osobnosti z Nitry
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Absolventi Právnickej fakulty Univerzity Komenského v Bratislave
Karol Mitrík

Ing. **Karol Mitrík** (* 23. október 1946, Spišská Nová Ves, Česko-Slovensko) je slovenský politik, bývalý poslanec Národnej rady Slovenskej republiky ako aj bývalý riaditeľ Slovenskej informačnej služby. 20. mája 2015 ho poslanci Národnej rady SR zvolili za predsedu Najvyššieho kontrolného úradu SR.

## Komunálna politika
V období rokov 1990 - 1994 pôsobil ako prednosta mestského úradu a zástupca primátora mesta Spišská Nová Ves. V rokoch 1994 až 2002 bol v tomto meste primátorom za KDH. Karol Mitrík bol poslancom zastupiteľstva Košického samosprávneho kraja vo volebnom období 2001 - 2005. Bol zvolený vo voľbách v roku 2001 ako člen Slovenskej demokratickej a kresťanskej únie za koalíciu SDKÚ, SMER, SMK v okrese Spišská Nová Ves. Vo voľbách do krajského zastupiteľstva v roku 2005 kandidoval za koalíciu SDKÚ, DS, SZS. Získal 1 751 hlasov a skončil na druhom mieste medzi nezvolenými kandidátmi.

## Národná rada
Karol Mitrík patrí medzi zakladajúcich členov SDKÚ a do roku 2006 bol predsedom jej regionálneho zväzu v Košiciach. Vo volebnom období 2002 - 2006 bol za túto stranu zvolený za poslanca NR SR. Bol členom Výboru NR SR pre verejnú správu, Osobitného kontrolného výboru NR SR na kontrolu činnosti SIS a Výboru NR SR na kontrolu použitia informačno-technických prostriedkov. V Bratislave, 24. augusta 2010 bol Mitrík vymenovaný prezidentom Ivanom Gašparovičom do funkcie nového riaditeľa Slovenskej informačnej služby (SIS). Mitrík vo funkcii nahradil Jozefa Magalu (SMER), ktorého Gašparovič vymenoval 27. júla 2006. Z tejto funkcie bol odvolaný 3. mája 2012.

## Najvyšší kontrolný úrad
20. mája 2015 bol Karol Mitrík zvolený za predsedu Najvyššieho kontrolného úradu SR. Návrh podal predseda SDKÚ-DS, Pavol Frešo. Mitrík dostal v tajnej voľbe 82 hlasov. Jeho protikandidátmi boli Henrieta Crkoňová a Maroš Žilinka. Mitrík nahradil v úrade nominanta HZDS, Jána Jasovského, ktorému uplynulo funkčné obdobie v roku 2012, avšak kandidáti v štyroch voľbách nedostali dostatočný počet hlasov.

## Referencie
 

Kategória:Poslanci Košického samosprávneho kraja
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Riaditelia Slovenskej informačnej služby
Kategória:Predsedovia Najvyššieho kontrolného úradu Slovenskej republiky
Ján Mikuš

**Ján Mikuš** (* 27. október 1951) je slovenský politik, bývalý poslanec Národnej rady Slovenskej republiky.

Ján Mikuš bol zvolený za poslanca NR SR vo volebnom období 2002-2006 za HZDS. V roku 2003 bola strana premenovaná na ĽS-HZDS. Bol členom Výboru NR SR pre životné prostredie a ochranu prírody a Osobitného kontrolného výboru NR SR na kontrolu činnosti Vojenského spravodajstva. 

## Externé odkazy

Kategória:Slovenskí politici
Kategória:Politici ĽS-HZDS
Kategória:Poslanci NR SR (2002 – 2006)
Jozef Mikuš

**Jozef Mikuš** (* 18. máj 1960) je bývalý poslanec Národnej rady Slovenskej republiky.

Jozef Mikuš bol zvolený za poslanca NR SR vo volebnom období 2002 – 2006 za SDKÚ. Je členom Mandátového a imunitného výboru NR SR, Výboru NR SR pre financie, rozpočet a menu a Stálej delegácie NR SR do Zhromaždenia Západoeurópskej únie. V roku 2009 kandidoval za koalíciu KDS, KDH, OKS, SaS, SDKÚ-DS na post predsedu Banskobystrického samosprávneho kraja. V druhom kole získal 46,29% hlasov. Jeho súper, Vladimír Maňka získal nadpolovičnú väčšinu a bol zvolený za predsedu.

## Referencie

Kategória:Narodenia v 1960
Kategória:Žijúci ľudia
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Milan Murgaš

Doc. Ing. **Milan Murgaš**, CSc. (* 10. júl 1951, Banská Bystrica) je slovenský vysokoškolský pedagóg, politik, predseda Banskobystrického samosprávneho kraja v rokoch 2005 - 2009.

## Životopis
Študoval na SPŠ elektrotechnickej v Tvrdošíne (1966-1970), v roku 1975 absolvoval Národohospodársku fakultu Vysokej školy ekonomickej v Bratislave, kde následne pôsobil (1975-1999). V roku 1982 získal titul kandidát vied a v roku 1985 docent. Od absolvovania školy až do roku 1990 pôsobil v rôznych funkciách, naposledy ako dekan na VŠE v Bratislave. V roku 1991 študoval ekonómiu zdravotníctva v Svetovej zdravotníckej organizácii. Od roku 1990 do 1993 bol riaditeľom Rehabilitačného liečebného ústavu Kováčová a v rokoch 1993 až 1996 podnikal. Od roku 1995 pôsobí na Univerzite Mateja Bela v Banskej Bystrici, najskôr ako vedúci katedry verejnej ekonomiky Ekonomickej fakulty, neskôr prorektor pre rozvoj a od roku 2000 ako rektor. Je predsedom Vedeckej rady UMB v Banskej Bystrici, členom Vedeckej rady Žilinskej univerzity, Vedeckej rady Technickej univerzity vo Zvolene, členom komisie Ministerstva školstva pre tvorbu koncepcie  vysokých škôl. Publikoval štúdie, odborné práce, populárnovedecké práce v domácich aj zahraničných časopisoch a zborníkoch.

Milan Murgaš sa stal členom strany SMER v roku 2001. Určitý čas pôsobil vo funkcii podpredsedu tejto strany pre ekonomiku. Bol zvolený za poslanca NR SR vo volebnom období 2002-2006 za SMER, ktorý od 1. januára 2005 pôsobí pod názvom SMER - sociálna demokracia. Bol členom Výboru NR SR pre financie, rozpočet a menu a Stálej delegácie NR SR do Zhromaždenia Západoeurópskej únie.
V decembri 2005 bol ako kandidát koalície SMER-SD, SNS, HZD, KDH, SZS zvolený za predsedu Banskobystrického samosprávneho kraja.

## Ocenenie
* Roku 1996 získal Cenu rektora UMB v Banskej Bystrici v oblasti vedy, výskumu a umenia;
* Pamätnú medailu Za zásluhy o rozvoj vysokého školstva v Banskej Bystrici

## Dielo
* *Ekonómia zdravotníctva*, Banská Bystrica, 1995 (spoluautor)
* *Manažment zdravotníctva*, Banská Bystrica, 1998

## Literatúra
* Kto bol kto v Banskej Bystrici v roku 2001

## Externé odkazy
* životopis na stránke SMERu 
* 
* 

Kategória:Narodenia v 1951
Kategória:Slovenskí politici
Kategória:Politici Smeru
Kategória:Poslanci NR SR (2002 – 2006)
Kategória:Predsedovia Banskobystrického samosprávneho kraja
Ľudmila Mušková

**Ľudmila Mušková** (* 7. január 1949) je bývalá poslankyňa Národnej rady Slovenskej republiky.

Ľudmila Mušková bola zvolená za poslankyňu NR SR vo volebnom období 2002 – 2006 za HZDS. V roku 2003 sa strana premenovala na ĽS-HZDS. Je členkou Výboru NR SR pre vzdelanie, vedu, šport a mládež, kultúru a médiá.

Kategória:Narodenia v 1949
Kategória:Slovenské političky
Kategória:Politici ĽS-HZDS
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Laureáti Radu Andreja Hlinku I. triedy
László Nagy (politik)

PhDr. **László A. Nagy** (* 10. august 1948, Bodiná) je bývalý podpredseda Slovenskej národnej rady a bývalý poslanec SNR a Národnej rady Slovenskej republiky. Bol dlhoročným predsedom Výboru NR SR pre menšiny a ľudské práva, taktiež bol splnomocnenec vlády SR pre národnostné menšiny. Patrí k maďarskej národnostnej menšine na Slovensku.

## Životopis
Počas troch parlamentných cyklov (1998-2009) bol predsedom výboru pre ľudské práva NR SR. Odborné prednášky o ľudských a menšinových právach na viacerých medzinárodných a domácich fórach a seminároch. Aktívne spolupracuje s kubánskou a bieloruskou opozíciou, slovenskými ľudskoprávnymi menšinovými občianskymi združeniami a lídrami rôznych menšín na Slovensku.

Vo voľbách do NR SR v marci 2012 kandidoval na kandidátke MOST-HÍD na 12. mieste. Do parlamentu sa nedostal, strana ho však nominovala na post splnomocnenca vlády pre národnostné menšiny, kde zotrval do roku 2013.

### Politická kariéra
* 1970-1980: Zakladajúci člen Výboru pre ochranu práv maďarskej menšiny v Československu
* 1990-1998: Predseda Maďarskej nezávislej iniciatívy, neskôr Maďarskej občianskej strany
* 1990-1992: Podpredseda SNR
* 1990-1992, 1994-1998 – poslanec SNR a NR SR za stranu MPP-MOS (ako VPN, respektívne Maďarská koalícia
* 1998-2002: Podpredseda SMK
* 1998-2009 poslanec NR SR za stranu SMK-MKP
* 1998-2002, 2002-2006, 2006-2009: Predseda výboru pre menšiny a ľudské práva NR SR
* 2009-2012 poslanec NR SR za stranu MOST-HÍD, člen predsedníctva strany
* 2012-2013 Splnomocnenec vlády SR pre národnostné menšiny
  
## Referencie


Kategória:Narodenia v 1948
Kategória:Osobnosti z Bodinej
Kategória:Slovenskí politici
Kategória:Politici MOS
Kategória:Politici SMK
Kategória:Politici MOST-HÍD
Kategória:Predsedovia slovenských politických strán
Kategória:Poslanci SNR
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Slovenské osobnosti maďarského pôvodu
Peter Muránsky

**Peter Muránsky** (* 26. jún 1973, Banská Bystrica) je bývalý poslanec Národnej rady Slovenskej republiky.

Peter Muránsky bol zvolený za poslanca NR SR vo volebnom období 20022006 za KDH. Počas svojho mandátu bol podpredsedom Výboru NR SR pre životné prostredie a ochranu prírody, členom Osobitného kontrolného výboru NR SR na kontrolu činnosti SIS a Stálej delegácie NR SR do Parlamentného zhromaždenia Organizácie pre bezpečnosť a spoluprácu v Európe.

Vo voľbách do NRSR v marci 2012 úspešne kandidoval na 13. mieste kandidátky KDH.

## Referencie

## Iné projekty

## Externé odkazy

Kategória:Narodenia v 1973
Kategória:Žijúci ľudia
Kategória:Slovenskí politici
Kategória:Politici KDH
Kategória:Poslanci NR SR (2002 – 2006)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Osobnosti z Banskej Bystrice
God Save the King

**God Save the King** (ak je vládnucím monarchom kráľovná, pieseň sa nazýva *God Save the Queen)* je štátna hymna Spojeného kráľovstva. Prvýkrát bola zverejnená v roku 1745 v Londýne.

## Text
1. God save our gracious King ,
Long live our noble King,
God save the King!Send him victorious,
Happy and glorious,
Long to reign over us;
God save the King!

2. O Lord our God arise,
Scatter his enemies
And make them fall;
Confound their politics,
Frustrate their knavish tricks,
On Thee our hopes we fix,
God save us all!

3. Thy choicest gifts in store
On his be pleased to pour;
Long may he reign;
May he defend our laws,
And ever give us cause
To sing with heart and voice,
God save the King!
 
4. Not in this land alone,
But be God's mercies known,
From shore to shore!
Lord make the nations see,
That men should brothers be,
And form one family,
The wide world over.

5. From every latent foe,
From the assassins blow,
God save the King!
O'er his thine arm extend,
For Britain's sake defend,
Our mother, prince, and friend,
God save the King!

6. Lord grant that Marshal Wade
May by thy mighty aid
Victory bring.
May he sedition hush,
And like a torrent rush,
Rebellious Scots to crush.
God save the King!



Kategória:Hudba v Spojenom kráľovstve
Kategória:Spojené kráľovstvo
Kategória:Štátne hymny
Epos

**Epos** alebo **epopeja** je rozmerná epická veršovaná skladba so širokým záberom deja a udalostí o hrdinských činoch legendárnych hrdinov prípadne bohov. Čerpá námet zo života spoločnosti, umelecky stvárňuje najzákladnejšie problémy doby, epický dej je často prerušovaný opisom duševných stavov zobrazovaných hrdinov, opismi prírody a rozsiahlymi úvahami autora.

Najznámejšie sú starogrécke eposy, z nich najmä Homérove básne Ilias a Odysea.

Epos má svoju záväznú kompozíciu

1. propozícia(krátke naznačenie deja)

2. invokácia (vzývanie múz alebo bohov)

3. enumerácia čiže predstavovanie bojovníkov, resp. postáv

4. opis boja, predovšetkým opis hlavnej bitky

5. deus ex machina, čiže zásah bohov do deja

6. ovplyvnenie udalostí zázračnými (mýtickými) prvkami bez zásahu bohov

7. epizódy čiže opis vedľajších udalostí;

8. peronácia (záver, zakončenie príbehu s dôrazom na poučenie)

## Pozri aj
* Starogrécky epos
* Ilias
* Odysea
* Epos o Gilgamešovi
*Mahábhárata (Veľké rozprávanie o Bharaovcoch)
*Aeneas
* Kalevala
* Nartský epos
* Beowulf
* Pieseň o Rolandovi
* Pieseň o Nibelungoch
* Junák v tigrej koži

## Externé odkazy
* 

Kategória:Literárne pojmy
Kategória:Básnické formy
Viliam Novotný

MUDr. **Viliam Novotný** (* 13. marec 1973, Košice) je slovenský lekár – neurochirurg a politik. Momentálne pôsobí ako predseda mimoparlamentnej politickej strany ŠANCA.

Počas celého pôsobenia v politike sa zameriava najmä na zdravotnícku politiku, sociálne otázky a regionálne problémy. Spolupodielal sa na spustení dôležitých reforiem zdravotníckeho systému na Slovensku už v období reforiem 20022006, keď bol podpredsedom Výboru NR SR pre zdravotníctvo. Od roku 2006 (do júna 2012) už ako člen Výboru NR SR pre zdravotníctvo predsedal a podieľal sa z pozície poradcu premiérky SR Ivety Radičovej pre zdravotníctvo na príprave ďalších reforiem. V krátkom volebnom období prispel k formovaniu liekovej reformy.

V novembri 2014 sa vzdal členstva v SDKÚ-DS, potom ako sa mu nepodarilo presadiť úpravu stanov a reštartovať niekdajšieho lídra ekonomických a spoločenských reforiem na Slovensku.

Viliam Novotný vyštudoval Lekársku fakultu Univerzity Pavla Jozefa Šafárika v Košiciach, je ženatý a má 3 deti.

## Politická činnosť
Viliam Novotný sa stal poslancom NR SR za SDKÚ 15. októbra 2002 ako náhradník za Mikuláša Dzurindu, ktorý svoj poslanecký mandát neuplatnil. Odvtedy nepretržite pôsobí ako poslanec národného parlamentu za SDKÚ-DS. Od roku 2002 bol poradcom predsedu vlády Mikuláša Dzurindu pre zdravotníctvo. Po voľbách v roku 2006 sa stal predsedom výboru NR SR pre zdravotníctvo. Túto funkciu vykonával aj za vlády Ivety Radičovej v rokoch 20122012. Okrem toho bol aj poradcom predsedníčky vlády SR v tomto období. V roku 2012 na kongrese 19.5. 2012 neúspešne kandidoval na predsedu SDKÚ-DS a stal sa jej podpredsedom.
* 2000: Regionálny splnomocnenec Novej Generácie
* 2001: Člen predsedníctva Regionálneho zväzu v Košickom kraji
* 20022014: Člen Ústrednej rady SDKÚ-DS
* 20062010: Predseda Regionálneho zväzu v Košickom kraji a člen Prezídia
* 20102010: Podpredseda Regionálneho zväzu v Košickom kraji
* 20112013: Predseda Miestneho zväzu Košice – Západ
* 20112013: Predseda Mestského koordinačného výboru v Košiciach
* 20122016: Poslanec NR SR, Podpredseda SDKÚ-DS (do 2014)
* 20132014: Krajský predseda SDKÚ-DS v Košiciach
* 20152016: Podpredseda strany ŠANCA
* 2016doteraz: Predseda strany ŠANCA

## Profesionálna kariéra
* lekár – neurochirurg
* 20022006: poslanec NR SR za SDKÚ, poradca predsedu vlády pre zdravotníctvo
* 20062010: poslanec NR SR za SDKÚ-DS, predseda výboru NR SR pre zdravotníctvo
* 20102012: poslanec NR SR za SDKÚ-DS, predseda výboru NR SR pre zdravotníctvo, poradca predsedu vlády pre zdravotníctvo
* 20122016: poslanec NR SR a podpredseda SDKÚ-DS (do 2014)
* 20142014: predseda výboru NR SR pre nezlučiteľnosť funkcií

## Referencie

Kategória:Slovenskí lekári
Kategória:Slovenskí politici
Kategória:Politici SDKÚ
Kategória:Predsedovia slovenských politických strán
Kategória:Poslanci Košického samosprávneho kraja
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Osobnosti z Košíc
Kategória:Absolventi Lekárskej fakulty Univerzity Pavla Jozefa Šafárika v Košiciach
Branislav Opaterný

RNDr. **Branislav Opaterný** (* 4. máj 1963) bol poslancom Národnej rady Slovenskej republiky a podpredsedom Slobodného fóra.

## Rodina
* otec: Anton Opaterný
* matka: Júlia rod. Benczová 

## Životopis
V roku 1976-1980 študoval na Gymnáziu v Leviciach, 1980-1985 na Matematicko-fyzikálnej fakulte UK v Bratislave (odbor jadrová fyzika), 1987 RNDr. V roku 1985-1987 pôsobil ako asistent na Katedre jadrovej fyziky na MFF UK v Bratislave, 1987-1990 programátor Agrodat, š.p. Opava, 1990-1991 programátor v slobodnom povolaní, 1991-1992 konzultant Andersen Consulting Praha, 1993 konzultant ekonomických informačných systémov Comsoft, GmbH Norimberg (Nemecko), SAP Waldorf (Nemecko), 1994-1998 implementácia informačných systémov SAP pre viaceré významné podniky, konateľ ABV s.r.o Bratislava, 1994-1997, spolumajiteľ ABV v.o.s. Praha, 1998-2000, konateľ Coral s.r.o Bratislava.

Bol zvolený za poslanca NR SR vo volebnom období 2002-2006 za Alianciu nového občana (ANO). Od 2002 do 2003 štátny tajomník na Ministerstve dopravy, pôšt a telekomunikácií za stranu ANO, v priebehu volebného obdobia z ANO vystúpil a podieľal sa na založení novej politickej strany Slobodné fórum a stal sa jej podpredsedom. Do roku 2006 bol poslancom NR SR, členom Výboru NR SR pre hospodárstvo, privatizáciu a podnikanie.  Spoluautor Nemecko-českého ekonomického slovníka.

## Literatúra
* Who is Who v Slovenskej republike

## Externé odkazy
* 

Kategória:Politici ANO
Kategória:Politici SF
Kategória:Poslanci NR SR (2002 – 2006)
Kategória:Osobnosti z Brezna
Kategória:Štátni tajomníci Ministerstva dopravy, výstavby a regionálneho rozvoja Slovenskej republiky
Peter Oremus (politik)

Ing. **Peter Oremus** (* 2. júl 1950, Šurany – † 4. marec 2006, tamže) bol slovenský manažér v energetike a politik, poslanec Národnej rady Slovenskej republiky a Nitrianskeho samosprávneho kraja.

## Životopis
Peter Oremus sa narodil 2. júla 1950 v Šuranoch. Vyštudoval Vysokú školu poľnohospodársku v Nitre a postgraduálne v trojročnom štúdiu tiež Vysokú školu ekonomickú v Bratislave. Pracoval v priemysle ako projektant, investičný pracovník, vedúci odboru. V rokoch 1975 až 1977 pracoval ako projektant, ďalšie tri roky pôsobil ako investičný pracovník. V období rokov 1981 až 1985 bol vedúcim odboru technickej obsluhy výroby ELITEX. Odtiaľ odišiel do Naftového a plynárenského priemyslu Nitra, kde pracoval v rokoch 1985-1989 ako zástupca riaditeľa. V rokoch 1989-1999 bol riaditeľom SPP, odštepný závod Nitra. Následne v rokoch 1999-2004 pôsobil ako zástupca pre nové výroby v Nitrianskych strojárňach.

V roku 1991 bol jedným z kandidátov na post generálneho riaditeľa SPP. Pre názorové nezhody s vtedajším ministrom hospodárstva na privatizáciu SPP však tento post neprijal. Od roku 1991 do roku 1996 bol predsedom Zväzu zamestnávateľov naftového a plynárenského priemyslu. Od roku 1995 do roku 1997 bol členom poradného orgánu Hospodárskej rady vlády pre otázky energetiky. 

V marci 2002 ho vtedajší predseda vlády SR, Mikuláš Dzurinda, označil za "plynárenskú loby Roberta Fica", ktorá bojuje proti privatizácii SPP.

### Politická kariéra
Peter Oremus bol až do svojej smrti predsedom krajskej organizácie strany SMER – sociálna demokracia v Nitrianskom kraji a členom predsedníctva strany. V parlamentných voľbách v roku 2002 kandidoval za stranu SMER, do parlamentu sa však najprv nedostal. V júli 2004 však nastúpil ako poslanec do NR SR na zaniknutý mandát poslankyne Moniky Beňovej, ktorá bola za SMER – tretiu cestu zvolená do Európskeho parlamentu. Bol členom Výboru NR SR pre životné prostredie a ochranu prírody.

Od roku 2001 až do svojej smrti bol tiež členom zastupiteľstva Nitrianskeho samosprávneho kraja. V roku 2001 kandidoval s podporou strán HZDS, SMER, Stred, SDĽ a SOP. V roku 2005 bol zvolený s podporou strán SMER-SD, SNS, ĽS-HZDS a KDH. Po jeho smrti na jeho mandát nastúpila Eva Antošová.

### Úmrtie
Peter Oremus zomrel 4. marca 2006 na srdcový infarkt.

## Referencie


Kategória:Slovenskí politici
Kategória:Politici Smeru
Kategória:Poslanci NR SR (2002 – 2006)
Kategória:Poslanci Nitrianskeho samosprávneho kraja
Kategória:Osobnosti zo Šurian
Kategória:Absolventi Slovenskej poľnohospodárskej univerzity v Nitre
Kategória:Absolventi Ekonomickej univerzity v Bratislave
Kategória:Úmrtia na infarkt myokardu
István Pásztor

**István Pásztor** (* 16. marec 1957, Šahy) je bývalým poslancom Národnej rady Slovenskej republiky.

## Komunálna politika
István Pásztor bol vo voľbách v roku 2001 ako člen Strany maďarskej koalície zvolený za koalíciu SDKÚ, SMER, SMK za poslanca zastupiteľstva Košického samosprávneho kraja v okrese Trebišov. V roku 2002 sa poslaneckého mandátu vzdal.

## Národná rada
István Pásztor nastúpil 5. novembra 2002 ako náhradník na neuplatňovaný mandát poslanca Lászlóa Szigetiho vo volebnom období 2002-2006 za SMK-MKP. Bol členom Výboru NR SR pre obranu a bezpečnosť a Výboru NR SR pre verejnú správu. 
 
## Externé odkazy

Kategória:Poslanci Košického samosprávneho kraja
Kategória:Slovenskí politici
Kategória:Politici SMK
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské osobnosti maďarského pôvodu
Pavol Paška

Mgr. **Pavol Paška** (* 23. február 1958, Košice – † 6. apríl 2018 Košice) bol slovenský politik. Bol  podpredsedom  strany SMER – sociálna demokracia a bývalý predseda Národnej rady Slovenskej republiky (20062010, 20122014).

## Život
Pavol Paška absolvoval v roku 1985 Filozofickú fakultu Univerzity Komenského v Bratislave, študijná kombinácia marxisticko-leninská filozofia, v kombinácii s marxisticko-leninskou estetikou. Zároveň pôsobil ako predseda fakultného výboru SZM, čo bola predĺžená ruka komunistickej strany. V rokoch 19781980 pracoval v Zdroji, š.p. Košice, v období 19851986 v Krajskom osvetovom stredisku v Košiciach, v rokoch 19891990 na Obvodnom národnom výbore – ObKS KE II, KVP a v rokoch 19901992 na Miestnom úrade KVP, Košice. Od roku 1992 bol súkromným podnikateľom. 6. apríla 2018 zomrel v aute na parkovisku v areáli košickej Železničnej nemocnice s poliklinikou na následky infarktu.

## Politická činnosť
Pavol Paška bol podpredsedom strany SMER - sociálna demokracia a členom jej predsedníctva. Bol zvolený za poslanca NR SR vo volebnom období 20062010 za SMER, ktorý od 1. januára 2005 pôsobí pod názvom SMER - sociálna demokracia. 

Vo volebnom období 20022006 bol predsedom Zahraničného výboru NR SR a členom Výboru NR SR pre zdravotníctvo a Osobitného kontrolného výbor NR SR na kontrolu činnosti SIS.

V januári 2014 Paška navrhol, aby sa úrad verejného ochrancu práv presťahoval z Bratislavy do Košíc. Podľa Pašku by ombudsmanka mala „sídliť bližšie k problematickým oblastiam“. Jana Dubovcová presun považuje za „trest a výstrah[u] verejnému ochrancovi práv za aktivity, ktoré vykonáva“ a upozornila aj na veľké náklady sťahovania.

V novembri 2014 bolo jeho meno spájané s kauzou predraženého CT prístroja v nemocnici v Piešťanoch. Pod tlakom verejnej mienky a viacerých protestoch oznámil v noci z 15. na 16. novembra, že odstúpi z funkcie predsedu NR SR. 

25. novembra 2014 ho vo funkcii predsedu NR SR nahradil Peter Pellegrini, za ktorého v tajnej voľbe hlasovalo 120 poslancov parlamentu.

## Referencie

## Iné projekty

## Externé odkazy
* životopis na stránke SMERu 

Kategória:Predsedovia NR SR
Kategória:Slovenskí politici
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Košíc
Stębark

**Stębark** () je poľská dedina ležiaca v Varmsko-mazurskom vojvodstve v Powiate ostródzkom v gmine Grunwald. V minulosti obec Stębark patrila k Východnému Prusku.

## História

Dedina Stębark je spolu so susedným Grunwaldom známa dvoma bitkami:

### Bitka pri Grunwalde (1410)

Prvou bola *[[bitka pri Grunwalde]]*, jedna z najväčších rytierskych bitiek stredoveku, ktorá sa v nemecky hovoriacich krajinách nazýva *"bitka pri Tannebergu"* - čiže Stębarku. Dňa 15. júla 1410 bol v bitke Rád nemeckých rytierov pod velením veľmajstra Ulricha von Jungingen porazený poľsko-litovskými vojskami pod velením poľského kráľa Vladislava II. Jagela a veľkého litovského kniežaťa Vytautasa. Dôsledkom bitky bol úpadok Rádu nemeckých rytierov a strata časti ich územia.

### Bitka pri Tannenbergu (1914)

Na začiatku prvej svetovej vojny (26. - 31. augusta 1914) v *[[bitka pri Tannenbergu|bitke pri Tannenbergu]]* zvíťazila 8. nemecká cisárska armáda pod velením generálplukovníka Paula von Hindenburga a generála Ericha Ludendorffa nad druhou ruskou Narevskou armádou pod velením generálplukovníka Alexandra Vasilieviča Samsonova. Nemecká armáda dosiahla víťazstvo nad silnejšou ruskou armádou (191 000 ruských vojakov proti 153 000 nemeckým vojakom) vďaka vynikajúcim strategickým schopnostiam svojho velenia. V obkľučujúcej operácii, ktorá Rusov zaskočila, zajali Nemci 93 000 vojakov. Dôsledkom bolo vyhnanie ruských vojsk z Východného Pruska, obrat situácie na východnom fronte v prospech centrálnych mocností a získanie osobnej prestíže generálov Paula von Hindenburga a Ericha Ludendorffa, ktorých po bitke nazvali hrdinovia od Tannenbergu.

Kategória:Dediny v Poľsku
Ján Pataky

**Ján Pataky** (* 8. jún 1955) je poslancom Národnej rady Slovenskej republiky.

## Komunálna politika
Ján Pataky bol zvolený vo volebnom období 2001-2005 za poslanca Prešovského samosprávneho kraja v okrese Bardejov za Slovenskú demokratickú a kresťanskú úniu (SDKÚ).

## Národná rada
Ján Pataky sa stal poslancom NR SR za SDKÚ 15. októbra 2002 ako náhradník za Ivana Mikloša, ktorý svoj poslanecký mandát neuplatnil, neskôr na zaniknutý mandát poslanca Milana Gaľu. Je členom Mandátového a imunitného výboru NR SR, Osobitného kontrolného výboru NR SR na kontrolu činnosti NBÚ a Výboru NR SR pre obranu a bezpečnosť. 

## Externé odkazy

* Ján Pataky na stránke SDKÚ

Kategória:Narodenia v 1955
Kategória:Poslanci Prešovského samosprávneho kraja
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Vladimír Pavelka (slovenský politik)

**Vladimír Pavelka** (* 13. október 1959) je bývalý poslanec Národnej rady Slovenskej republiky.

Vladimír Pavelka nastúpil ako náhradník na zaniknutý mandát poslanca Jána Jasovského vo volebnom období 2002-2006 za ĽS-HZDS. Od roku 2006 bol vedúcim služobného úradu Ministerstva pôdohospodárstva SR. Bol predsedom krajského predstavenstva ĽS-HZDS v Žiline.

## Externé odkazy
* Vladimír Pavelka na nrsr.sk

Kategória:Slovenskí politici
Kategória:Politici ĽS-HZDS
Kategória:Poslanci NR SR (2002 – 2006)
Trojný bod

náhľad|Znázornenie trojného bodu a jednotlivých fáz v p-T diagrame
**Trojný bod** (*zast.* **trojitý bod**) látky je hodnota teploty a tlaku vo fázovom diagrame, pri ktorom súčasne existujú všetky tri skupenstvá tejto látky (plynné, kvapalné a pevné) za termodynamickej rovnováhy.

Trojný bod vody sa používa na definíciu kelvina, jednotky SI termodynamickej teploty. Voda tento stav dosiahne pri teplote 0,01&nbsp;°C a tlaku 611,73 Pa.

Kategória:Termodynamika
Kategória:Fázové prechody
Kategória:Tepelné vlastnosti materiálov
Ľubica Navrátilová

**Ľubica Navrátilová** (rod. Gorejová; * 17. február 1946) je slovenská matematička a politička, v rokoch 20022006 poslankyňa Národnej rady SR za SDKÚ.

V roku 1969 absolvovala štúdium matematiky na Prírodovedeckej fakulte Univerzity Komenského v Bratislave. Do roku 1998 pracovala v oblasti projektovania informačných systémov (Ústav aplikovanej kybernetiky, neskôr Národné centrum pre informatiku), následne pôsobila ako prednostka Okresného úradu Bratislava IV.

Vo voľbách v roku 2002 bola zvolená za poslankyňu Národnej rady SR pre volebné obdobie 20022006 za SDKÚ. V priebehu volebného obdobia z SDKÚ vystúpila a patrila medzi zakladateľov novej politickej strany Slobodné fórum. Bola členkou Výboru NR SR pre sociálne veci a bývanie.

Neskôr pracovala ako poradkyňa asociácie DSS a poradkyňa premiérky Ivety Radičovej pre sociálne veci.

## Referencie

## Externé odkazy
* Ľubica Navrátilová na webe Národnej rady SR

Kategória:Osobnosti z Bratislavy
Kategória:Slovenskí matematici
Kategória:Slovenské političky
Kategória:Politici SDKÚ
Kategória:Politici SF
Kategória:Poslanci NR SR (2002 – 2006)
Kategória:Absolventi Prírodovedeckej fakulty Univerzity Komenského